Fredag omkring klokken 16:53 fik husejeren på Snehvidevej 1 i Nørresundby sig noget af en forskrækkelse, da han skulle tjekke op på sit nyerhvervede frysekøleskab, som stod i garagen. Da han åbnede døren til garagen stod det kombinerede frysekøleskab nemlig i flammer. - Ejeren gjorde det helt rigtige. Han lukkede garagen af, fik familien ud af huset og alarmerede det til os, siger indsatsleder ved Nordjyllands Beredskab, Bent Pedersen. Ejeren havde fem dage forinden arvet frysekøleskabet, og da det har bedst af at stå et døgn uden at være tændt, når det er blevet flyttet, tændte han det først fem dage efter. Alligevel endte det altså galt. - Ejeren har gjort alt rigtigt, så det er formentlig kortslutning, der er årsagen til, der gik ild i frysekøleskabet, siger indsatslederen. Garagen er fuldstændig udbrændt indvendigt, men huset har ikke taget nogen form for skade.

Opsummering:
En husejer i Nørresundby opdagede rettidigt, at der stod flammer ud af et frysekøleskab, som var placeret i garagen.